el el el el el id el el el el el el el el el el it el el el el el el el el el el el el el el el el el el el el el el el en el el el el el el el el el el el el el en el el el el el el el el el el el el el zh el el zh el el en el el en el el el
Με σύνθημα  “Κάντε αθλητισμό στους Ελαιώνες μας” o F. O. O. T (Fit On Olive Trails) δικτυώνει τέσσερις αγώνες δρόμου, οι οποίοι πραγματοποιούνται από την Άνοιξη έως το Φθινόπωρο στην Ιταλία, τη Σλοβενία, την Ελλάδα και τη Μάλτα, δηλαδή τέσσερις χώρες που χαρακτηρίζονται από την καλλιέργεια της Ελιάς.Το δίκτυο FOOT, είναι μία επωνυμία που αναπτύχθηκε από το έργο H.O.S.T. – the Heritage of Olive Tree – Η κληρονομιά της ελιάς στον Αειφόρο Τουρισμό, ώστε να προωθήσουν τέσσερις Μεσογειακούς τουριστικούς προορισμούς έχοντας ως άξονα την κληρονομιά του ελαιόδεντρου και τις δραστηριότητες σε ανοιχτούς χώρους, με ειδική αναφορά στα αθλήματα δρόμου.  Η Εταιρεία Τοπικής Ανάπτυξης Λέσβου, ΕΤΑΛ Α.Ε. μέσω του προγράμματος “HOST”, – Ο Ελαιώνας ως παράγοντας βιώσιμης Ανάπτυξης, το οποίο συγχρηματοδοτείται από την Ε.Ε. με μία διακρατική σύμπραξη της Ιταλίας, Μάλτας Σλοβενίας και Ελλάδας επιχειρούν για πρώτη φορά στη Λέσβο την πρώτη διεθνή διοργάνωση Αγώνα Δρόμου Βουνού.
“Το “LESVOSTRAIL 2016″, Μια νέα πρόσκληση που σχεδιάζεται προσεκτικά ξεκινά και επίσημα να δημοσιοποιείται. Ένα μεγάλο Αθλητικό Γεγονός, μια συλλογική προσπάθεια φορέων της Λέσβου να αναδείξουν τον Αθλητισμό και την μοναδική Λεσβιακή φύση, τους ελαιώνες της, τη θάλασσα και τα μονοπάτια της φύσης, την ποιοτική και εναλλακτική επιχειρηματική προσέγγιση στην επισκεψιμότητα”.λένε οι διοργανωτές
Με διάφορες αποστάσεις και βαθμό δυσκολίας οι διαδρομές εξελίσσονται και σε πολλά μονοπάτια του νησιού συνδέοντας τα πολιτιστικά και περιβαλλοντικά σημεία ενδιαφέροντος και τα όμορφα χωριά της Λέσβου. Μια σημαντική ιστορική κληρονομιά που συνδέει δύση και ανατολή σε αρμονία με το φυσικό περιβάλλον.Η διαδρομή της Λέσβου, αποτελεί μία μοναδική ευκαιρία να απολαύσετε το Αιγαιοπελαγήτικο νησί, τρέχοντας το. Όμορφες παραλίες και βουνά, πεύκα και δάση από καστανιές, ηφαιστειακά και αρχαιολογικά τοπία, καθώς και ένα εκτεταμένο δίκτυο από μονοπάτια πεζοπορίας.
Βασικός πρωταγωνιστής στη Διαδρομή-Αγών της Λέσβου είναι το δέντρο της Ελιάς και οι Ελαιώνες της, πάνω από 10 εκ ελαιόδεντρα στο νησί χαρακτηρίζουν ένα από τα πλέον πλούσια οικοσυστήματα της Μεσογείου. Ένα εκτεταμένο δίκτυο Διαδρομών με σήμανση από το πρόγραμμα “ΟΙΚΟΠΕΡΙΗΓΗΤΕΣ”.
Η παραγωγή του ελαιόλαδου, είναι συχνά μια οικογενειακή υπόθεση, μία παράδοση που πέρασε από γενιά σε γενιά, και αποτελεί τη καρδιά για μια από τις παλαιότερες γαστρονομικές κουλτούρες, τη Μεσογειακή διατροφή, η οποία τιμάται ως μία από τις πιο υγιεινές διατροφές παγκοσμίως.
“Ακολουθώντας τη διαδρομή του ελαιολάδου, είναι ο καλύτερος τρόπος να ανακαλύψετε την ιστορία, τη κουλτούρα, τον τρόπο ζωής και τις βαθιές κοινές ρίζες των Μεσογειακών χωρών, επιλέγοντας να το κάνετε μέσω του δικτύου FOOT, συμβάλλετε στην υποστήριξη ενός βιώσιμου μοντέλου τουρισμού, το οποίο νοιάζεται και σέβεται το τοπικό οικοσύστημα και τις παραδοσιακές δραστηριότητες. Το δίκτυο FOOT προσφέρει μία εξατομικευμένη εμπειρία, που έρχεται σε επαφή με τη φύση και τη τοπική κοινωνία”.
Μια συναρπαστική εμπειρία που αποτελείται από δύο ξεχωριστές διαδρομές μήκους 45,5km και 26,5km αντίστοιχα. Μέσω των διαδρομών θα ανακαλύψετε κάθε κρυμμένη σπιθαμή της Τοσκάνης, ελαιόδεντρα που έχουν αντέξει μέσα στους αιώνες, πευκοδάση, αρχαία μοναστήρια και ιαματικές πηγές. Ελάτε να τρέξουμε μαζί, σας περιμένουμε!
Η διαδρομή στην περιοχή της Istrian, είναι μία ανεκτίμητη εμπειρία, τόσο για αυτούς που θέλουν να τρέξουν όσο και για αυτούς που θέλουν να τη παρακολουθήσουν. Η διαδρομή εξαπλώνεται ανάμεσα σε αμπελώνες και ελαιώνες, παράλληλα με την ακτογραμμή, με θέα που κόβει την ανάσα. Ελάτε να απολαύσετε τη παγκοσμίως ξακουστή φιλοξενία των κατοίκων της Istrian!
Η πόλη της Μάλτας, είναι διάσημη για την ετήσια γιορτή που τιμά την παράδοση του ελαιολάδου. Ελάτε και τρέξτε κάτω από αρχαία ελαιόδεντρα και κάντε τη διαμονή σας απολαυστικά γευστική, με μία επίσκεψη σας, στο ψαροχώρι του Masaxlokk ή στις φυσικές «πισίνες» του Αγίου Πέτρου (St. Peters).
ΧΡΟΝΟΣ: ΚΥΡΙΑΚΗ 09.10.2016 – ΕΚΚΙΝΗΣΗ 08:00
ΤΟΠΟΣ: ΜΟΛΥΒΟΣ, ΕΥΤΑΛΟΥ, ΣΥΚΑΜΙΝΙΑ, ΒΑΦΕΙΟΣ ΚΑΙ ΟΡΕΙΝΟ ΣΥΓΚΡΟΤΗΜΑ ΛΕΠΕΤΥΜΝΟΥ
ΕΚΚΙΝΗΣΗ ΑΠΟ ΜΟΛΥΒΟ (ΑΛΣΥΛΙΟ)-ΣΥΚΑΜΙΝΙΑ-ΛΕΠΕΤΥΜΝΟΣ (ΒΙΓΛΑ, ΠΡΟΦΗΤΗΣ ΗΛΙΑΣ)-ΒΑΦΕΙΟΣ-ΜΟΛΥΒΟΣ (ΑΛΣΥΛΙΟ) 37 χλμ.
• 25 ευρώ για όσους δηλώσουν συμμετοχή μέχρι τις 20.07.2016
• 30 ευρώ για όσους δηλώσουν συμμετοχή μέχρι τις 20.08.2016
• 35 ευρώ για όσους δηλώσουν συμμετοχή μέχρι τις 20.09.2016
ΧΡΟΝΟΣ: ΚΥΡΙΑΚΗ 09.10.2016 – ΕΚΚΙΝΗΣΗ 10:30
ΕΚΚΙΝΗΣΗ ΜΟΛΥΒΟΣ, ΑΛΣΥΛΛΙΟ-ΔΙΑΜΕΣΩ ΤΟΥ ΟΙΚΙΣΜΟΥ ΚΑΙ ΚΑΤΑΛΗΞΗ ΜΟΛΥΒΟΣ ΑΛΣΥΛΛΙΟ, 4.ΧΛΜ
ΚΟΣΤΟΣ ΣΥΜΜΕΤΟΧΗΣ: 5 ευρώ, (για το T-shirt του πακέτου, υποχρεωτική εγγραφή έως τις 30.09.2016)
Μία κατηγορία “δυναμικό βάδην”, ανεξαρτήτως ηλικίας
ΧΡΟΝΟΣ: ΚΥΡΙΑΚΗ 09.10.2016 – ΕΚΚΙΝΗΣΗ 10:45
ΕΚΚΙΝΗΣΗ ΜΟΛΥΒΟΣ, ΑΛΣΥΛΛΙΟ-ΔΙΑΜΕΣΩ ΤΟΥ ΟΙΚΙΣΜΟΥ ΚΑΙ ΚΑΤΑΛΗΞΗ ΜΟΛΥΒΟΣ ΑΛΣΥΛΛΙΟ, 4.ΧΛΜ
ΚΟΣΤΟΣ ΣΥΜΜΕΤΟΧΗΣ: ΔΩΡΕΑΝ, (για το T-shirt του πακέτου, υποχρεωτική εγγραφή έως τις 30.09.2016)
ΠΑΙΔΙΚΟ ΤΜΗΜΑ, ΑΛΣΥΛΛΙΟ ΜΟΛΥΒΟΥ, 600 μέτρα.
ΧΡΟΝΟΣ: ΚΥΡΙΑΚΗ 09.10.2016 – ΕΚΚΙΝΗΣΗ 10:45
Κατηγορίες Αθλητών: Αγόρια/Κορίτσια: 10-15 ετών.
ΚΟΣΤΟΣ ΣΥΜΜΕΤΟΧΗΣ: ΔΩΡΕΑΝ, (για το T-shirt του πακέτου, υποχρεωτική εγγραφή έως τις 30.09.2016)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: featured, foot, lesvos rail, εναλλακτικός τουρισμός, περιηγητές
Το Ούζο Πλωμαρίου Ισιδώρου Αρβανίτου σαλπάρει για ένα ταξίδι αξιών
Ένα παιχνίδι για ένα χαμόγελο
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.